CELEX: 32016R0657
Language: lv
Date: 2016-04-27 00:00:00
Title: Komisijas Īstenošanas regula (ES) 2016/657 (2016. gada 27. aprīlis) par nosaukuma ierakstīšanu Garantēto tradicionālo īpatnību reģistrā (Lietuviškas skilandis (GTĪ))

28.4.2016   
            
            
               LV
            
            
               Eiropas Savienības Oficiālais Vēstnesis
            
            
               L 114/6
            
         KOMISIJAS ĪSTENOŠANAS REGULA (ES) 2016/657
   (2016. gada 27. aprīlis)
   par nosaukuma ierakstīšanu Garantēto tradicionālo īpatnību reģistrā (Lietuviškas skilandis (GTĪ))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 26. pantu un 52. panta 2. punktu,
   tā kā:
   
               (1)
            
            
               Saskaņā ar Regulas (ES) Nr. 1151/2012 26. pantu Lietuva ir iesniegusi nosaukumu Lietuviškas skilandis, lai to varētu reģistrēt Garantētu tradicionālo īpatnību reģistrā, kas noteikts Regulas (ES) Nr. 1151/2012 22. pantā.
            
         
               (2)
            
            
               Nosaukums Skilandis kā garantēta tradicionālā īpatnība iepriekš bija reģistrēts (2) bez nosaukuma rezervācijas saskaņā ar Padomes Regulas (EK) Nr. 509/2006 (3) 13. panta 1. punktu. Pēc Regulas (ES) Nr. 1151/2012 26. panta 1. punkta otrajā daļā minētās valsts līmeņa iebildumu procedūras veikšanas un saskaņā ar Regulas (ES) Nr. 1151/2012 26. panta 1. punkta trešo daļu nosaukums Skilandis tika papildināts ar apzīmējumu Lietuviškas, kas identificē produkta tradicionālo raksturu un specifiskās iezīmes.
            
         
               (3)
            
            
               Komisija izskatīja nosaukuma Lietuviškas skilandis reģistrācijas pieteikumu, un tas vēlāk tika publicēts Eiropas Savienības Oficiālajā Vēstnesī
                   (4).
            
         
               (4)
            
            
               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums Lietuviškas skilandis būtu jāreģistrē,
            
         IR PIEŅĒMUSI ŠO REGULU.
   1. pants
   Nosaukums Lietuviškas skilandis (GTĪ) ar šo tiek ierakstīts reģistrā.
   Ar GTĪ Skilandis apzīmētā produkta specifikāciju uzskata par GTĪ Lietuviškas skilandis specifikāciju, kas minēta Regulas (ES) Nr. 1151/2012 19. pantā, ar nosaukuma rezervāciju.
   Pirmajā daļā specificētais nosaukums apzīmē produktu, kas pieder pie Komisijas Īstenošanas regulas (ES) Nr. 668/2014 (5) XI pielikumā norādītās grupas – 1.2. grupa “Gaļas produkti (termiski apstrādāti, sālīti, kūpināti u. c.)”.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 27. aprīlī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 343, 14.12.2012., 1. lpp.
   
   
      (2)  Komisijas 2010. gada 14. janvāra Regula (ES) Nr. 29/2010 par nosaukuma ierakstīšanu Garantēto tradicionālo īpatnību reģistrā (Skilandis (GTĪ)) (OV L 10, 15.1.2010., 1. lpp.).
   
      (3)  Padomes 2006. gada 20. marta Regula (EK) Nr. 509/2006 par lauksaimniecības produktiem un pārtikas produktiem kā garantētām tradicionālām īpatnībām (OV L 93, 31.3.2006., 1. lpp.). Regula atcelta un aizstāta ar Regulu (ES) Nr. 1151/2012.
   
      (4)  OV C 355, 27.10.2015., 28. lpp.
   
   
      (5)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).